CELEX: 52006PC0132
Language: mt
Date: 2006-03-17
Title: Proposta għal deċiżjoni tal-Kunsill dwar il-pożizzjoni li għandha tkun adottata mill-Kummissjoni fi ħdan il-Kunsill tal-Ministri ta’ l-AKP-KE li tikkonċerna l-qafas finanzjarju multi-annwali perjodu 2008-2013 u l-emendi li għandhom ikunu inseriti fil-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005

Avviż Legali Importanti

|

52006PC0132

Proposta għal deċiżjoni tal-Kunsill dwar il-pożizzjoni li għandha tkun adottata mill-Kummissjoni fi ħdan il-Kunsill tal-Ministri ta’ l-AKP-KE li tikkonċerna l-qafas finanzjarju multi-annwali perjodu 2008-2013 u l-emendi li għandhom ikunu inseriti fil-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005  /* KUMM/2006/0132 finali */  

	[pic] | KUMMISSJONI TAL-KOMUNITAJIET EWROPEJ |Brussel 17.3.2006KUMM(2006) 132 finaliProposta għalDEĊIŻJONI TAL-KUNSILLdwar il-pożizzjoni li għandha tkun adottata mill-Kummissjoni fi ħdan il-Kunsill tal-Ministri ta’ l-AKP-KE li tikkonċerna l-qafas finanzjarju multi-annwali perjodu 2008-2013 u l-emendi li għandhom ikunu inseriti fil-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005(preżentata mill-Kummissjoni)MEMORANDUM TA’ SPJEGAZZJONIFil-perspettiva tal-konklużjoni tan-negozjati dwar ir-reviżjoni tal-Ftehim ta’ Partenarjat ta’ l-AKP-KE ffirmat f’Cotonou fit-23 ta’ Ġunju 2000 (minn issa ’l quddiem imsejjaħ “il-Ftehim ta’ Cotonou”), il-Kunsill ippreveda impenn proviżorju minimu għall-qafas finanzjarju multi-annwali ta’ kooperazzjoni li sseħħ wara d-9 EDF (il-Fond Ewropew għall-Iżvilupp) sabiex jinżamm “ l-isforz tiegħu ta’ għajnuna għall-Istati ta’ l-AKP ta’ l-anqas fl-istess livell bħal dak tad-9 EDF mingħajr il-bilanċ, li miegħu meħtieġ li jkun miżjuda, abbażi ta’ l-istimi Komunitarji, l-effetti ta’ l-inflazzjoni, ta’ l-iżvilupp fi ħdan l-Unjoni Ewropea u tat-tkabbir tagħha permezz ta’ l-għaxar Stati Membri l-ġodda fl-2004 ”. Iċ-ċifra ekwivalenti ta’ dan l-impenn hi ta’ 22,682 miljun euro abbażi ta’ l-istimi Komunitarji. Madankollu ma ttieħdet ebda deċiżjoni f’dak li jikkonċerna l-perjodu kopert (2008-2012 jew 2008-2013), l-ammont definittiv ta’ l-għajnuna (flimkien ma’ parti kondizzjonali eventwali superjuri għat-total minimu) u l-mekkaniżmu ta’ finanzjament (ibbaġitjar jew l-10 EDF). Hu għalhekk li l-qafas finazjarju multi-annwali proviżorju, inkluż fil-Ftehim rivedut ta’ Cotonou[1], jipprevedi fl-Anness Ia, punt 3 tiegħu, li "kull emenda meħtieġa fil-qafas finanzjarju multi-annwali kif ukoll fid-dettalji tal-Ftehim li jirrigwardawh għandha tkun deċiża mill-Kunsill tal-Ministri, b’deroga mill-Artikolu 95 ta’ dan il-Ftehim".Peress li l-Kunsill Ewropew tas-16 ta’ Diċembru 2005 ħa deċiżjonijiet dwar il-perjodu kopert (2008-13), l-ammont allokat għall-AKP (22,682 miljun euro fi prezzijiet korrenti, esklużi l-ispejjeż ta’ appoġġ) u l-mekkaniżmu ta’ finanzjament (Fond Ewropew għall-Iżvilupp, Intergovernamentali), il-Ftehim rivedut ta’ Cotonou jista’ attwalment jiġi emendat. Peress li l-perjodu kopert imur lilhinn mill-perjodu tradizzjonali ta’ ħames snin, hemm lok li jkun emendat mhux biss l-Anness Ia iżda wkoll l-Artikolu 95 tal-Ftehim ta’ Cotonou, li jiddefinixxi t-tul ta’ żmien tal-Ftehim, kif ukoll il-protokolli finanzjarji u l-klawsoli ta’ reviżjoni li għandhom x’jaqsmu magħhom. Fl-interess tal-koerenza, hu wkoll propost li jkun emendat il-protokoll finanzjarju tad-9 EDF sabiex ikun preċiż il-perjodu kopert minnu (Anness I).Il-qafas finanzjarju multi-annwali ta’ l-10 EDF, li jkopri l-perjodu 2008-2013, jikkonferma l-prinċipju ta’ klawsola ta’ tmiem awtomatiku wara l-għeluq tal-perjodu ffissat sakemm il-Ftehim ma jiġġeddidx formalment, li għandu jkun kompletament kompatibbli ma’ bbaġitjar eventwali li jseħħ wara. Hu jiffaċilita wkoll iż-żidiet ulterjuri ta’ kontribuzzjonijiet mill-Istati Membri fid-dawl ta’ l-impenji li huma ħadu reċentement li jżiedu l-għajnuna finanzjarja uffiċjali għall-iżvilupp u li jiddedikaw ta’ l-inqas nofs dawn ir-riżorsi addizzjonali għall-Afrika. Barra minn dan, il-qafas finanzjarju multi-annwali hu suffiċjentement flessibbli sabiex jippermetti adattamenti oħra wara l-eżaminar mill-ġdid tal-baġit fl-2008-2009.Proposta għalDEĊIŻJONI TAL-KUNSILLdwar il-pożizzjoni li għandha tkun adottata mill-Kummissjoni fi ħdan il-Kunsill tal-Ministri ta’ l-AKP-KE li tikkonċerna l-qafas finanzjarju multi-annwali perjodu 2008-2013 u l-emendi li għandhom ikunu inseriti fil-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u notevolment l-Artikolu 310, flimkien ma’ l-Artikolu 300(2) tiegħu,Wara li kkunsidra l-Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku (minn hawn ’il quddiem imsejħa “l-AKP”) u l-Komunità Ewropea u l-Istati Membri tagħha, iffirmat f’Cotonou, fil-Benin, fit-23 ta’ Ġunju 2000 u rivedut fil-Lussemburgu, fil-Gran Dukat tal-Lussemburgu fil-25 ta’ Ġunju 2005 (minn hawn ’il quddiem imsejjaħ “il-Ftehim ta’ l-AKP-KE”)[2],Billi:(1) Fid-Deċiżjoni 2005/446/KE tat-30 ta’ Mejju 2005, il-Kunsill iffissa l-31 ta’ Diċembru 2007 bħala d-data li warajha l-fondi tad-9 Fond Ewropew għall-Iżvilupp (minn hawn ’il quddiem imsejjaħ “EDF”) ma jistgħux ikunu impenjati aktar, ħlief għar-riżorsi għall-finanzjament tal-faċilità ta’ l-investiment[3].(2) L-Anness tal-Ftehim rivedut iffirmat fil-Lussemburgu fil-25 ta’ Ġunju 2005 dwar il-qafas finanzjarju multi-annwali ta’ kooperazzjoni bis-saħħa tal-Ftehim ta’ l-AKP-KE għall-perjodu ta’ wara d-9 EDF ma jsemmix la l-perjodu kopert eżatt (5 jew 6 snin), lanqas l-ammont, jew il-mekkaniżmu ta’ finanzjament (baġit ġenerali ta’ l-Unjoni Ewropea jew l-EDF il-ġdid).(3) L-imsemmi Anness Ia jipprevedi madankollu li “kull emenda meħtieġa fil-qafas finanzjarju multi-annwali kif ukoll id-dettalji tal-Ftehim li jirrigwardawh għandha tkun deċiża mill-Kunsill tal-Ministri, b’deroga mill-Artikolu 95” tal-Ftehim ta’ l-AKP-KE.(4) Il-Kunsill Ewropew tas-16 ta’ Diċembru 2005 ddeċieda dwar il-perjodu eżatt kopert (6 snin), ta’ l-ammont (22,682 miljun euro fi prezzijiet korrenti) u dwar il-mekkaniżmu ta’ finanzjament (l-10 EDF),IDDEĊIEDA KIF ĠEJ:L–uniku ArtikoluIl-Komunità tipproponi li tkun adottata, fi ħdan il-Kunsill tal-Ministri ta’ l-AKP-KE, il-pożizzjoni li ġejja dwar il-qafas finanzjarju multi-annwali għall-perjodu 2008-2013 abbażi ta’ l-abbozz ta’ deċiżjoni tal-Kunsill tal-Ministri ta’ l-AKP-KE mehmuż fl-Anness.Emendi żgħar jistgħu jsiru f’dan l-abbozz ta’ deċiżjoni mingħajr ma tkun meħtieġa deċiżjoni ġdida.Magħmula fi Brussell,Għall-KunsillIl-PresidentANNESSAbbozz ta’Deċiżjoni tal-Kunsill tal-Ministri ta’ l-AKP-KE ta’ ...li jagħti dettalji eżatti tal-qafas finanzjarju multi-annwali għall-perjodu 2008-2013 billi jemenda l-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri, min-naħa l-oħra, iffirmat f’Cotonou fi 23 ta’ Ġunju 2000 u rivedut fil-Lussemburgu fil-25 ta’ Ġunju 2005.IL-KUNSILL TAL-MINISTRI TA’ L-AKP-KE,Wara li kkunsidra l-Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku (minn hawn ’il quddiem imsejħa “l-AKP”) u l-Komunità Ewropea u l-Istati Membri tagħha, iffirmat f’Cotonou, fil-Benin, fit-23 ta’ Ġunju 2000 u rivedut fil-Lussemburgu, fil-Gran Dukat tal-Lussemburgu fil-25 ta’ Ġunju 2005 (minn hawn ’il quddiem imsejjaħ “il-Ftehim ta’ l-AKP-KE”)[4], u notevolment il-paragrafu 3 ta’ l-Anness Ia tiegħu,Billi:(1) L-Anness tal-ftehim rivedut iffirmat fil-Lussemburgu fil-25 ta’ Ġunju 2005 dwar il-qafas finanzjarju multi-annwali ta’ kooperazzjoni skond il-Ftehim ta’ Partenarjat AKP-KE rivedut għall-perjodu ta’ wara d-9 Fond Ewropew għall-Iżvilupp (minn hawn ’il quddiem imsejjaħ “EDF”) jippreċiża li l-Unjoni Ewropa timpenja lilha nfisha li żżomm l-isforz ta’ għajnuna tagħha għall-Istati ta’ l-AKP skond il-Ftehim ta’ l-AKP-KE ta’ l-inqas fl-istess livell tad-9 EDF miżjud bl-effetti ta’ l-inflazzjoni, ta’ l-iżvilupp fi ħdan l-Unjoni u ta’ tkabbir tagħha bl-għaxar Stati Membri l-ġodda fl-2004, iżda ma jsemmix la l-perjodu kopert eżatt (5 jew 6 snin), lanqas l-ammont, jew il-mekkaniżmu ta’ finanzjament (il-baġit ġenerali ta’ l-Unjoni Ewropea jew ta’ l-EDF il-ġdid).(2) Wara l-konklużjoni tan-negozjati dwar il-Ftehim ta’ Partenarjat ta’ l-AKP-KE rivedut fi Brussell, fit-23 ta’ Frar 2005, l-Unjoni Ewropea impenjat lilha nfisha li tipproponi mill-aktar fis possibbli ammont preċiż kif ukoll il-perjodu ta’ applikazzjoni tal-Ftehim.(3) L-Anness Ia tal-Ftehim ta’ l-AKP-KE jipprevedi li “kull emenda meħtieġa fil-qafas finanzjarju multi-annwali kif ukoll fid-dettalji tal-Ftehim li jirrigwardawh għandha tkun deċiża mill-Kunsill tal-Ministri, b’deroga mill-Artikolu 95” tal-Ftehim rivedut tal-Partenarjat ta’ l-AKP-KE.(4) Il-Kunsill Ewropew tas-16 ta’ Diċembru 2005 ddeċieda dwar il-perjodu eżatt kopert (6 snin), l-ammont (22,682 miljun euro fi prezzijiet korrenti) u l-mekkaniżmu ta’ finanzjament (l-10 EDF).IDDEĊIEDA KIF ĠEJ:L–uniku ArtikoluL-emendi tal-Ftehim ta’ Partenarjat bejn il-membri tal-Grupp AKP, fuq naħa, u l-Komunità Ewropea u l-Istati Membri tagħha, fuq in-naħa l-oħra, iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005 li jidhru fl-Anness huma approvati mill-Kunsill tal-Ministri ta’ l-AKP-KE.Magħmula f’Port Moresby,Għall-KunsillIl-President Anness għad-Deċiżjoni tal-Kunsill tal-Ministri ta’ l-AKP-KEli jagħti dettalji eżatti dwar il-qafas finanzjarju multi-annwali għall-perjodu 2008-2013 billi jemenda l-Ftehim li jirrivedi l-Ftehim ta’ Partenarjat bejn il-membri tal-grupp ta’ l-Istati ta’ l-Afrika, il-Karibew u l-Paċifiku, minn naħa, u l-Komunità Ewropea u l-Istati Membri, min-naħa l-oħra, iffirmat f’Cotonou fi 23 ta’ Ġunju 2000 u rivedut fil-Lussemburgu fil-25 ta’ Ġunju 2005.a) L-Artikolu 95(2), tal-Ftehim ta’ l-AKP-KE ġie ssostitwit mit-test li ġej:“Protokolli finanzjarji huma definiti mill-Kunsill tal-Ministri ta’ l-AKP-KE għall-perjodi multi-annwali.”b) L-Anness I “Protokoll finanzjarju”, paragrafu 1, tal-Ftehim ta’ l-AKP-KE ġie ssostitwit mit-test li ġej:«1. Għall-finijiet murija f’dan il-Ftehim u għal perjodu li jibda mill-1 ta’ Marzu 2000 sal-31 ta’ Diċembru 2007, l-ammont globali ta’ l-għajnuna finanzjarja tal-Komunità hu ta’ 15,200 miljun euro. Dan il-perjodu jista’ jkun rivedut b’deċiżjoni tal-Kunsill tal-Ministri ta’ l-AKP-KE, b’konformità mal-paragrafu 3 ta’ l-Anness Ia.”c) Ġie inserit fil-Ftehim ta’ l-AKP-KE l-Anness Ib li ġej:“Anness Ib – Qafas finanzjarju multi-annwali għall-perjodu 2008-20131. Għall-finijiet murija f’dan il-Ftehim u għal perjodu li jibda mill-1 ta’ Jannar 2008, l-ammont globali ta’ l-għajnuna finanzjarja tal-Komunità hu ta’ 22,682 miljun euro skond l-10 Fond Ewropew għall-Iżvilupp.2. Dan l-ammont għandu jkun immedjatament disponibbli mad-dħul fis-seħħ tal-qafas finanzjarju multi-annwali. Hu għandu jitqassam bejn l-allokazzjonijiet għall-kooperazzjoni bil-mod li ġej:1.  18,940 miljun euro huma allokati lill-finanzjament tal- programmi indikattivi nazzjonali u reġjonali . Din l-allokazzjoni għandha sservii. biex ikunu ffinanzjati l-programmi indikattivi nazzjonali ta’ l-Istati ta’ l-AKP b’konformità ma’ l-Artikoli 1 sa 5 ta’ l-Anness IV ta’ dan il-Ftehim, relatat mal-proċeduri ta’ implimentazzjoni u ta’ mmaniġġjar;ii. biex ikunu ffinanzjati l-programmi indikattivi reġjonali ta’ appoġġ għall-kooperazzjoni u għall-integrazzjoni reġjonali u interreġjonali ta’ l-Istati ta’ l-AKP b’konformità ma’ l-Artikoli 6 sa 11, 13(1), u 14 ta’ l-Anness IV ta’ dan il-Ftehim, relatat mal-proċeduri ta’ implimentazzjoni u ta’ mmaniġġjar;2.  2,242 miljuni euro huma allokati lill-finanzjament tal- kooperazzjoni intra-AKP u interreġjonali għall-benefiċċju ta’ ħafna mill-Istati ta’ l-AKP jew għal dawn l-Istati kollha, inkluż l-appoġġ interistituzzjonali għas-CDE u s-CTA indikati fl-Anness III ta’ dan il-Ftehim u għall-Assemblea Parlamentari Konġunta indikata fl-Artikolu 17 ta’ dan il-Ftehim, b’konformità ma’ l-Artikoli 12, 13(2), u 14 ta’ l-Anness IV ta’ dan il-Ftehim relatat mal-proċeduri ta’ implimentazzjoni u ta’ mmaniġġjar;3.  1,500 miljun euro huma allokati għall-finanzjament u l- faċilità ta’ investiment skond il-modalitajiet u l-kondizzjonijiet murija fl-Anness II ta’ dan il-Ftehim relatat mal-metodi u l-kondizzjonijiet ta’ finanzjament, li minnhom 400 miljun euro bħala sussidji għar-rati ta’ l-imgħax previsti fl-Artikoli 2 u 4 ta’ l-Anness II imsemmi.3. L-operazzjonijiet finanzjarji fil-qafas tal-faċilità ta’ investiment, inklużi s-sussidji għar-rati ta’ l-imgħax li għandhom x’jaqsmu magħhom, huma mmaniġġjati mill-Bank Ewropew għall-Investiment. Ammont indikattiv sa 1,700 miljun euro komplementari għall-10 EDF hu mogħti mill-Bank Ewropew għall-Investiment b’forma ta’ self mir-riżorsi proprji tiegħu. Dawn ir-riżorsi huma mogħtija għall-finijiet murija fl-Anness II ta’ dan il-Ftehim relatat mal-metodi u l-kondizzjonijiet ta’ finanzjament, b’konformità mal-kondizzjonijiet previsti mill-Istatuti ta’ l-EIB u mad-dispożizzjonijiet adatti tal-metodi u l-kondizzjonijiet ta’ finanzjament ta’ l-investimenti kif definiti fl-Anness imsemmi hawn fuq. Ir-riżorsi finanzjarji l-oħrajn kollha ta’ dan il-qafas finanzjarju multi-annwali għandhom ikunu amministrati mill-Kummissjoni.4. Il-bilanċi tad-9 EDF u ta’ l-EDF ta’ qabel ma jistgħux ikunu aktar impenjati lilhinn mill-31 ta’ Diċembru 2007 jew mid-data tad-dħul fis-seħħ ta’ dan il-qafas finanzjarju multi-annwali jekk din tiġi wara, kif ukoll l-ammonti diżimpenjati wara din id-data tal-proġetti skond dawn il-fondi, ħlief għall-bilanċi li jirriżultaw mis-sistema mmirata biex tiggarantixxi l-istabbiltà tad-dħul mill-esportazzjoni ta’ prodotti bażiċi agrikoli (STABEX) skond l-EDF li ġew qabel id-9 EDF u l-bilanċi ta’ l-ammonti allokati għall-finanzjament tal-faċilità ta’ investiment, minbarra s-sussidji għar-rati ta’ l-imgħax, li għandhom jiġu trasferiti fl-10 EDF fejn huma għandhom jintużaw b’konformità mal-kondizzjonijiet stipulati f’dan il-Ftehim rivedut.5. L-ammont globali ta’ dan il-qafas finanzjarju multi-annwali jkopri l-perjodu bejn l-1 ta’ Jannar 2008 sal-31 ta’ Diċembru 2013. Lilhinn mill-31 ta’ Diċembru 2013, il-fondi ta’ l-10 EDF ma jistgħux ikunu impenjati aktar, ħlief għall-ammonti allokati għall-finanzjament tal-faċilità ta’ investiment, bl-esklużjoni tas-sussidji għar-rati ta’ l-imgħax li għandhom x’jaqsmu magħhom.6. Il-Kumitat ta’ l-Ambaxxaturi ta’ l-AKP-KE, f’isem il-Kunsill tal-Ministri ta’ l-AKP-KE, jista’ jieħu l-miżuri adatti, fil-limiti ta’ l-ammont globali tal-qafas finanzjarju multi-annwali, sabiex jitwieġbu l-ħtiġijiet tal-programmazzjoni fil-qafas ta’ waħda mill-allokazzjonijiet deskritti f’punt 2, inkluż tqassim mill-ġdid ta’ fondi bejn l-allokazzjonijiet.7. Il-Komunità u l-Istati Membri jistgħu jiddeċiedu f’kull mument li jżiedu l-ammont globali ta’ dan il-qafas finanzjarju multi-annwali, u notevolment waqt ir-reviżjoni tal-baġit Komunitarju ta’ l-2008-2009 u fid-dawl ta’ l-impenji meħuda mill-Istati Membri bl-iskop li jżidu l-għajnuna pubblika għall-iżvilupp matul il-perjodu ta’ dan il-qafas finanzjarju multi-annwali. Il-Kunsill tal-Ministri ta’ l-AKP-KE, b’konformità mat-3 paragrafu ta’ l-Anness Ia tal-Ftehim ta’ Partenarjat ta’ l-AKP-KE, għandu jiddeċiedi dwar l-allokazzjoni tagħhom għad-diversi strumenti deskritti f’punt 2. Ir-rilaxx ta’ dawn l-ammonti addizzjonali jista’ jkun il-mira ta’ eżaminar minn qabel mill-Kunsill tar-riżultati tal-kooperazzjoni abbażi ta’ evalwazzjoni tal-prestazzjonijiet ippreparata mill-Kummissjoni. Evalwazzjoni ta’ din ix-xorta tal-prestazzjonijiet għandha tkun taħt kull ċirkustanza ppreparata mill-Kummissjoni u mgħoddija lill-Kunsill qabel l-aħħar ta’ l-2010. Din ir-riviżjoni għandha tinfirex kemm fuq il-livell tat-twettiq ta’ l-impenji u l-ħruġ ta’ flus kif ukoll fuq ir-riżultati u l-impatt. Din l-evalwazzjoni għandha tikkontribwixxi wkoll biex ikunu evalwati r-riżorsi l-ġodda neċessarji għall-appoġġ tal-kooperazzjoni finanzjarja skond dan il-Ftehim wara l-10 EDF.8. L-Istati Membri jistgħu wkoll jiddeċiedu f’kull mument rigward ibbaġitjar totali jew parzjali għall-10 EDF. Kull emenda meħtieġa fil-qafas finanzjarju multi-annwali kif ukoll fid-dettalji tal-Ftehim li jirrigwardawh għandha tkun deċiża mill-Kunsill tal-Ministri ta’ l-AKP-KE b’konformità mal-paragrafu 3 ta’ l-Anness Ia ta’ dan il-Ftehim.”[1] ĠU L 287, 28.10.2005[2] ĠU L 287, 28.10.2005[3] ĠU L 156, 18.6.2005[4] ĠU L 209, 11.8.2005 u ĠU L287, 28.10.2005